ไฟแนนซ์ทูเดย์
ปัญหาของแพงค่าครองชีพพุ่งกำลังกัดกินคนไทยทั่วประเทศอยู่ในขณะนี้กลายเป็นมนต์ดำทำลายความศรัทธาต่อรัฐบาล
1 พ.ค. 2555

‘น้ำที่ใสที่สุด จะไม่มีปลา...คนที่ถี่ถ้วนสุดขีด จะขาดคนสนิท’
...ปัญหาของแพงค่าครองชีพพุ่งกำลังกัดกินคนไทยทั่วประเทศอยู่ในขณะนี้กลายเป็นมนต์ดำทำลายความศรัทธาต่อรัฐบาลมือใหม่ลงไปเรื่อยๆ หากไม่สามารถสกัดปัญหาเงินในกระเป๋าประชาชนที่ด้อยค่าลงได้ ความเชื่อมั่นจะเสื่อมถอยได้ง่าย ล่าสุด อารีพงศ์ ภู่ชอุ่ม ปลัดกระทรวงการคลัง บอกว่า ในการประชุม ครม.กระทรวงการคลังจะเสนอให้รัฐบาลยืดอายุมาตรการใน




การลดค่าครองชีพประชาชนของรัฐบาล ทั้งรถเมล์ฟรี รถไฟฟรี ที่จะต่ออายุไปจนถึงเดือน ก.ย. 2555
...ไม่แน่ว่าทางลงของผู้อำนวยการสำนักงานสลากกินแบ่งรัฐบาลอาจอยู่ที่การที่ พงษ์ภาณุ เศวตรุนทร์ รองปลัดกระทรวงการคลัง ซึ่งเป็นกรรมการของบริษัทได้ลาออกจากการเป็นกรรมการของบริษัทตั้งแต่วันที่ 30 เม.ย. 2555 เป็นต้นไปก็ได้ ว่าแต่ว่าเอกชนเขาจะยอมรับหรือไม่ 
...ข่าวล่ามาจาก วิบูลย์ทัต สุทันธนกิตติ์ ผู้อำนวยการสำนักงานสถิติแห่งชาติ (สสช.) บอกว่า หลังจากคุณมาดีทำงานได้อย่างโดดเด่น สำนักงานสถิติจึงปลุกขึ้นมาใช้ โดยในช่วงเดือน พ.ค.–ส.ค.นี้ สสช.จะส่งเจ้าหน้าที่ในชุดสีส้มคือ “คุณมาดี” ลงพื้นที่สอบถามข้อมูลจากผู้ประกอบการธุรกิจทั่วประเทศ เพื่อทำสำมะโนธุรกิจและอุตสาหกรรมในระยะที่ 2 หลังจากเมื่อปลายปีที่แล้ว ได้มีการเก็บข้อมูลพื้นฐานไปแล้วครั้งหนึ่ง ซึ่งทำให้ทราบว่าทั่วประเทศมีผู้ประกอบการธุรกิจการค้า การบริการ การผลิตและก่อสร้าง 2.25 ล้านแห่ง มีพนักงานประมาณ 10.2 ล้านคน แบ่งเป็นผู้ประกอบการขนาดเล็กที่มีพนักงาน 1-15 คน ถึง 97% และมีเพียง 3% ที่เป็นธุรกิจขนาดใหญ่
“ผลการทำสำมะโนธุรกิจและอุตสาหกรรมครั้งนี้ จะแสดงให้เห็นโครงสร้างของรายรับ ผลการประกอบกิจการประเภทต่างๆ องค์ประกอบของค่าใช้จ่าย รวมถึงผลกระทบจากอุทกภัย ซึ่งจะเป็นประโยชน์อย่างยิ่งแก่ภาครัฐ ในการวางแผนกำหนดนโยบายพัฒนาเศรษฐกิจประเทศ” ช่วยกันหน่อย